** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 193**

(protokols Nr. 9, 31. p.)

**Par ceļa servitūta līguma slēgšanu piekļuves nodrošināšanai zemes vienībai ar kadastra apzīmējumu 70010012216, kas atrodas Madonā, Madonas novadā**

Madonas novada pašvaldībā saņemts privātpersonas iesniegums (reģistrēts Madonas novada pašvaldībā 2025. gada 3. septembrī ar reģ. Nr. 2.1.3.6/25/1265) ar lūgumu nodrošināt piekļuvi zemes vienībai ar kadastra apzīmējumu 70010012216, kas ir iesniedzējam piederošs nekustamais īpašums.

Ja zemes gabalam nav piekļuves pie publiska ceļa/ielas, īpašniekam ir tiesības prasīt piekļuvi caur kaimiņa zemi, nodibinot ceļa servitūtu. Izvērtējot visus Madonas novada pašvaldībai pieejamos kartogrāfiskos materiālus un pieejamos datus, kā arī situāciju apvidū/dabā, secināts, ka piekļuves nodrošināšanu zemes vienībai ar kadastra apzīmējumu 70010012216 plānots risināt šķērsojot zemes vienību ar kadastra apzīmējumu 70010011707, kas ir Madonas novada pašvaldībai tiesiskā valdījumā esošs zemes gabals.

Īpašumtiesības uz nekustamo īpašumu ar kadastra numuru [70010011354](https://www.kadastrs.lv/properties/3000016523?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=4900310382&options%5Bsource%5D%5B%5D%5Btype%5D=parcel) Madonā, Madonas novadā zemesgrāmatā nostiprinātās fiziskas personas vārdā un tam atvērts Madonas pilsētas zemesgrāmatu nodalījums Nr. [856](https://zemesgramata.lv/lv/Search/GetFolioDataByCadastre?loginUsingLvLv=false&cadasterId=70920030073).

Nekustamā īpašuma Valdemāra bulvāris 14 (kadastra numurs 70010011707) tiesiskais valdītājs saskaņā ar Madonas novada pašvaldības domes 2009. gada 29. decembra lēmumu Nr. 17 ir Madonas novada pašvaldība.

Saskaņā ar Civillikuma 1131. pantu , kas nosaka, ka *Servitūts, kas nodibināts par labu noteiktai fiziskai vai juridiskai personai, ir personālservitūts; servitūts, kas nodibināts par labu kādam noteiktam nekustamam īpašumam, tā ka to izlieto katrreizējais tā īpašnieks, ir reālservitūts* un ceturtās apakšnodaļas 1231. panta 3. apakšpunktu, kas nosaka, ka *Servitūtus nodibina ar līgumu vai testamentu* un 1235. pantu, kas nosaka to, ka *No servitūta izrietošā lietu tiesība ir nodibināta un spēkā abām pusēm, t. i. valdošā un kalpojošā nekustamā īpašuma īpašniekiem, tikai pēc servitūta ierakstīšanas zemes grāmatās; līdz tam laikam viņu starpā pastāv vienīgi personiska saistība, kuras ierakstīšanu zemes grāmatās var tomēr prasīt katra puse, ja vien izpildīti visi citi servitūtam nepieciešamie noteikumi,* līdz ar to nepieciešams slēgt reālservitūta līgumu starp nekustamā īpašuma ar kadastra numuru 70010012216 īpašnieku, kas ir valdošā nekustamā īpašuma īpašnieks un nekustamā īpašuma Valdemāra bulvāris 14, Madona, Madonas novads (kadastra numurs 70010011707), kā kalpojošā nekustamā īpašuma tiesisko valdītāju – Madonas novada pašvaldību.

Pamatojoties uz Civillikuma 1131. pantu, 1231. panta 3. apakšpunktu un 1235 pantu un Pašvaldību likuma 10. panta 1. daļas 16. punktu, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Noslēgt reālservitūta līgumu starp nekustamā īpašuma ar kadastra numuru [70010011354](https://www.kadastrs.lv/properties/3000016523?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=4900310382&options%5Bsource%5D%5B%5D%5Btype%5D=parcel) īpašnieku kā valdošā nekustamā īpašuma īpašnieku un Madonas novada pašvaldību, kā kalpojošā nekustamā īpašuma Valdemāra bulvāris 14, Madonā, Madonas novadā (kadastra numurs 70010011707) tiesisko valdītāju, lai nodrošinātu piekļuvi zemes vienībai ar kadastra apzīmējumu 70010012216 šķērsojot zemes vienību ar kadastra apzīmējumu 70010011707.
2. Noteikt, ka ceļa servitūta vieta atrodas nekustamā īpašuma Valdemāra bulvāris 14, Madona, Madonas novads (kadastra numurs 70010011707) sastāvā esošā zemes vienībā ar kadastra apzīmējumu 70010012216: ceļa vietas kopējais garums - 48 m, ceļa vietas platums – 4.5 m, kopējā platība 216 m2 (1. pielikums). Raksturojošie lielumi var tikt precizēti, veicot zemes kadastrālo uzmērīšanu.
3. Uzdot Juridiskajai nodaļai sagatavot reālservitūta līgumu, kur noteikt, ka līgums slēdzams kā beztermiņa līgums, servitūta tiesīgajiem ir pienākums par saviem līdzekļiem veikt ceļa uzturēšanu. Visus izdevumus, kas saistīti ar līguma reģistrēšanu zemesgrāmatā sedz servitūta tiesīgie.
4. Pēc īpašumtiesību uz nekustamā īpašuma Valdemāra bulvāris 14, Madona, Madonas novads (kadastra numurs 70010011707) nostiprināšanas zemesgrāmatā Madonas novada pašvaldības vārdā, piekrist, ka servitūts tiek nostiprināts zemesgrāmatā.

Domes priekšsēdētājs A. Lungevičs

*Kampe 26412779*